《送傅德润陪将作同知武昌买马回京》
元代·成廷圭

维扬馆里送轺车，却算分携八载馀。天使出求沙苑马，星郎厌食武昌鱼。

数鞭已报充华厩，上冢毋忘过旧庐。老我平生无骏骨，可从郭隗借吹嘘。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。